הוועדה המשותפת לוועדת החינוך ולוועדת הכספים לדיון בהצעת חוק תיקון פקודת מסי העירייה ומסי הממשלה, כנסת 18, פרוטוקול מספר 3, 2010-03-03 08:25

זבולון אורלב: אני פותח את הישיבה כשעל סדר יומה של הישיבה: רביזיה על הצעת חוק לתיקון פקודת מיסי עירייה ומיסי ממשלה פטורים (מס' 16) (בתי ספר מקצועיים).

זבולון אורלב: בישיבה האחרונה שהתקיימה לפני ימים אחדים ביקשו חברת הכנסת שלי יחימוביץ וחבר הכנסת אורי מקלב ואני רוצה לשאול האם הבקשה לרביזיה עדיין עומדת בתוקפה?

שלי יחימוביץ': לא, אדוני היושב ראש.

שלי יחימוביץ': אני מורידה את בקשתי לרביזיה ואני עושה זאת גם בשמו של חבר הכנסת אורי מקלב שהודיע לי שגם הוא מבקש להסיר את הרביזיה.

זבולון אורלב: תודה רבה.

זבולון אורלב: אני מוכרח לומר שעוזרו של חבר הכנסת מקלב התקשר גם לעוזרי וכך גם הוא הודיע.

זבולון אורלב: לפיכך אנחנו קובעים שאין לנו בקשה לרביזיה והחוק כמו שהוא אושר, כמו שנמצא על שולחן הוועדה ואין צורך לקרוא בו אבל בכל זאת נקרא: "חוק לתיקון פקודת מסי העיריה ומסי הממשלה (פטורין) (מס' 16), התש"ע–2010 תיקון סעיף 5ג

מירב ישראלי: ויש לנו תחילה מ-1.1.2010.

זבולון אורלב: התחילה היא מ-1.1.2010.

זבולון אורלב: מי בעד?

זבולון אורלב: מי נגד?

זבולון אורלב: הצבעה בעד – רוב נגד – אין נמנעים אין

זבולון אורלב: אני קובע שהחוק אושר פה אחד.

זבולון אורלב: אני מברך את חברת הכנסת שלי יחימוביץ.

זבולון אורלב: אם ירצה השם בשבוע הבא נוכל להצביע עליו בקריאה שנייה ושלישית.

שלי יחימוביץ': אני מודה לך, אדוני היושב ראש, על טיפולך המסור בחוק הזה.

זבולון אורלב: תודה רבה.

זבולון אורלב: מאז שהחוק אושר ועד הורדת הרביזיה לא התקבלה בוועדה שום בקשה מסוכמת על הממשלה להרחבת החוק לכן אנחנו משלימים את החוק.

זבולון אורלב: תודה רבה, הישיבה נעולה.